钦定古今图书集成/理学汇编/学行典/第022卷 > 皇极经世心易发微三 > 《词讼》
## 钦定古今图书集成/理学汇编/学行典/第022卷 > 皇极经世心易发微三 > 《词讼》

欲观词讼之胜负，先凭卦象以推详，以体为我，以用
为兴词，对讼之人也。体旺用衰，而又得日辰生体，我
必得理而胜他。用旺体衰，而日辰又来生用，他必得
理而胜我。主克宾，四植有情于体，他必遭责。宾克主，
四植无情于体，我必遭屯。体用比和，而日不相克者，
见官和悦，终必讲和。体用休囚，日辰克之，两边皆罪。
体多克用，我心不甘，官事久而不休。用多克体，他心
不平，兴讼重而不已。体之互变卦气盛而生体，则为
自己有党。用之互变，卦气日生，则为他人有党。日辰
生体克用，我得上人扶助而见忌于他。日辰生用克
体，他得上人维持而见咎于我。日生内，互又生内，有
两人扶我。日克外，互又克外，有两人忌他用干官司
有救，互兑暗昧毁伤，《艮》为可止则止，巽乃可行则行，
体生互必失理，互生体理必直。体生用者损财，用生
体者得意，“《坎》离相会必难和，《坤》艮相并而易散，震巽
克体遭刑杖，坎离泄体必流徒”，见兑而枷锁临身，见
坎而牢狱有陷，时克为笞，日克为杖，月克为徒，岁克
为流，日克亦刑，日月外俱来克体，我凶。日月体俱来
克用，他凶。互变又克无命。欲知和平，看其互上互下。
欲知了息，看其变卦之互卦。　占兴讼受状，日辰生
用，受日克用不受。内克外，两三次方准。外克内不受
外克，内外生日，转送他处。日外俱克内者，必遭嗔责，
反坐之罪。日生内克外，受理官司有主张。日扶内克
外，虽有人主张，亦不速理。坎艮不可告，必有嗔怪。坎
卦克我被禁，艮卦克我被监，克日入狱墓绝，日入禁
长生，旺日出禁，日有气生我，亦主出也。　占兴讼虚
实，用衰体强，日又克用，彼虚有害我之心，有人阻之
不成。讼。体衰用强，日又克体，他实有害我之意，亦有
人在内助他，必然成讼。日克外生体不准，日生用克
体必准。体克用虽准，终是我得理，用克体，终是我失
理。体受制我不吉，用受制他不吉。

策曰：“元为官，会为吏，运为己身，世为对理之人，顺数
易和，逆数难解，运强终不畏，零弱却无妨。世克运凶，
运克世吉，千克运，官府忌我，会克运，吏人欺诈。会生
元事干上司，元生会事经州县，比和方能保吉，战克
未免生凶。运空世盛，往必有伤，彼刚此柔，必有大祸。
元世逢缺，事即消散。元数缺头绪不明，零数缺，他人”
必有凶运。与元会比和或相合，己必有人在官府中
维持。零数与元会比和或相合，他必有亲故在官中
调护。元数克体，官不顺己，只宜柔顺。已经官零数缺，
其事可断绝；未经官零数缺，他人必遭凶祸，无结果。
凡欲下状，遇元数缺，或元克体，体克元，必不准，准亦
不利。零爻克体，决不可告，告必有祸。惟《元数》生体为
美，一告即准。《零生体》，有所得，《零泄体》有所丧，克体亦
然，会泄体，刑罚破财，克出易散，生回将和。欲知起讼
之源，当察成卦之数，欲知彼此之输嬴，须观正变之
卦象。